Vsebina

# Uporaba tem za dokumente

Tema je koncept združevanja nastavitev barv, pisave in oblike. Imena barv, pisav in nastavitev oblike so del kode dokumenta. Ob menjavi teme v dokumentu elementi, ki vsebujejo imena v kodi, ustrezno spremenijo barve, pisave in nastavitve oblike v skladu z novo temo.

## Kako uporabite temo dokumenta

1. Oblikujte dokument z nespremenljivimi imeni atributov teme, kot so barve, pisave in druge nastavitve oblike.

2. Uveljavite temo v dokumentu.

## Uporaba teme v dokumentu

1. Izberite Oblika – Teme.

2. Dvokliknite želeno temo ali izberite temo in kliknite V redu.

Vsi elementi dokumenta z nespremenljivim imenom atributa teme se bodo spremenili v atribute nove teme. Primer: naslov z barvo pisave, nastavljeno kot »Temna 2«, se spremeni v barvo »Temna 2«, ko je določena v novi temi.

## Dodajanje nove teme

1. Izberite Oblika – Tema in kliknite Dodaj.

2. Vnesite ime za novo temo v besedilno polje Ime.

3. V področju barve izberite osnovno barvo za vsakega od dvanajstih vnaprej določenih imen barv teme.

   Barve teme predstavljajo nabor dvanajstih barv, vsaka barva ima pet različic, ki se izračunajo interno in so opredeljene z njihovo vrednostjo RGB, v datoteko dokumenta pa se zapiše samo vrednost RGB. Barvo predmeta lahko določite s sklicevanjem na barvo iz niza Barve teme. To sklicevanje se izvede s ključno besedo ali indeksom, odvisno od konteksta.

   - Temna 1, Svetla 1, Temna 2, Svetla 2,

   - Poudarek 1, Poudarek 2, Poudarek 3, Poudarek 4, Poudarek 5, Poudarek 6,

   - Hiperpovezava, ObiskanaHiperpovezava

4. Kliknite V redu, da zaprete pogovorno okno barv.

5. Kliknite V redu ali dvokliknite novo temo, da uveljavite temo v dokumentu.

Podobne teme

Teme

Barve teme dokumenta

Podprite nas!