Vsebina

# Tiskanje z razmikom vrstic glede na stran

Tiskanje z razmikom vrstic glede na stran je še posebej priročno za dokumente, ki imajo strani postavljeni eno ob drugi (npr. v knjigi ali brošuri), za več stolpčne postavitve in za dokumente, namenjene obojestranskemu tisku.

## Omogočanje tiskanja dokumenta z razmikom vrstic glede na stran

1. Izberite Oblika – Slog strani – zavihek Stran.

2. V razdelku Nastavitve postavitve potrdite polje Uporabi razmik vrstic glede na stran, določite Slog sklicevanja in kliknite V redu.

   Slog sklicevanja določa nevidno navpično (tipografsko) mrežo, ki uporablja razmik med vrsticami, ki je določen s slogom. Vsi odstavki, ki imajo vključeno funkcijo razmika vrstic glede na stran, bodo uporabljali ta razmik med vrsticami in bodo poravnani na dno vrstice besedila v sosednji mreži vrstic, ne glede na velikost pisave ali prisotnost grafike.

   Vsi odstavki z izbranim slogom sklicevanja (ali tisti, ki dedujejo slog sklicevanja) bodo samodejno vključevali razmik vrstic glede na stran.

## Izvzemanje ali dodajanje odstavkov pri tiskanju z razmikom vrstic glede na stran

1. Izberite odstavke, ki jih želite izvzeti, nato izberite Oblika – Odstavek – Zamiki in razmiki.

2. Počistite potrditev polja Vključi razmik vrstic glede na stran, da izločite odstavke. Polje potrdite, da funkcijo omogočite.

   Potrditveno polje nima učinka, če je razmikanje vrstic glede na stran onemogočeno v slogu strani.

## Izvzemanje ali dodajanje slogov odstavkov pri tiskanju z razmikom vrstic glede na stran

1. Odprite zloženi zavihek Slogi (Cmd+T F11), kliknite slog odstavka, ki ga želite izvzeti, ga z desno tipko miške kliknite in izberite Spremeni. V pogovornem oknu kliknite zavihek Zamiki in razmiki.

2. Počistite potrditev polja Vključi razmik vrstic glede na stran, da izločite odstavke. Polje potrdite, da funkcijo omogočite.

   Potrditveno polje nima učinka, če je razmikanje vrstic glede na stran onemogočeno v slogu strani.

Podprite nas!