Vsebina

# Vlečenje in spuščanje z uporabo Krmarja

Krmar je zmogljivo orodje za urejanje dokumenta in upravljanje njegove vsebine, s katerim poteka urejanje besedila brez napora zaradi zmogljivosti povleci-in-spusti.

Elemente lahko povlečete iz Krmarja, da hitro vstavite navzkrižne sklice v svoje besedilo, ustvarite hiperpovezave med elementi v ali izven dokumenta ter kopirate elemente in njihovo vsebino. S Krmarjem si lahko pomagate prihraniti čas in zmanjšati število klikov miške ter se izogniti nepotrebnim pogovornim oknom.

## Vlečenje in spuščanje naslovov

Če želite povleči naslov iz Krmarja, kliknite naslov in ga povlecite v dokument. Možna so naslednja dejanja, vendar je to odvisno tudi od povlečenega elementa in konteksta.

Dejanje | Opis in rezultati
--- | ---
Hiperpovezava | Vstavi hiperpovezavo do naslova. Prikazana vsebina je besedilo naslova.
Povezava odseka | Vstavi naslov in celotno njegovo vsebino kot povezani odsek. Odsek je zaščiten pred pisanjem.
Kopija odseka | Kopira naslov in celotno njegovo vsebino in to prilepi v nezaščiten odsek. Med virom in ciljem ne tvori nobene povezave.
Številka strani (neoblikovano) Poglavje Sklicano besedilo Nad – Pod Številka strani (oblikovano) Število Število (brez konteksta) Število (polni kontekst) | Navzkrižni sklic naslova. Enako kot Vstavi – Polja – Dodatna polja – Navzkrižni sklici, izberite Naslovi v Vrste in izberite ustrezen prikaz sklica pod Sklic z.

## Vlečenje in spuščanje slik, okvirjev, predmetov OLE, risanih predmetov, odsekov, zaznamkov

Če so vstavljeni iz Krmarja, so ti elementi prikazani z njihovo lastnostjo Ime.

Dejanje | Opis in rezultati
--- | ---
Hiperpovezava | Vstavi hiperpovezavo na sliko, okvir, predmet OLE, risani predmet, odsek, zaznamek. V dokumentu je prikazano Ime elementa.

## Vlečenje in spuščanje sprotnih in končnih opomb

Sprotne in končne opombe so spuščene kot njihova ustrezna polja navzkrižnih sklicev.

## Vleka in spuščanje tabel

Tabele lahko vstavite kot hiperpovezave, povezave odsekov ali kopirate.

Dejanje | Opis in rezultati
--- | ---
Hiperpovezava | Vstavi hiperpovezavo v tabelo. Ime tabele je prikazano v dokumentu.
Povezava odseka | Vstavi tabelo, ovito v odsek, zaščiten pred pisanjem. Tabela je prikazana v celoti. Vsebina povezane tabele se spremeni, ko se spremeni vsebina izvorne tabele.
Kopija odseka | Vstavi kopijo tabele, ovito v odsek. Tabela se kopira v celoti. Vsebina kopirane tabele je neodvisna od sprememb vsebine izvorne tabele.

Podobne teme

Krmar za pregled dokumenta

Način povleci in spusti v dokumentu LibreOffice

Podprite nas!