Vsebina

# Slogi v programu Writer

Naslednja informacija se nanaša na sloge programa Writer, ki jih lahko uveljavite, če uporabite zloženo okno Slogi v stranski vrstici.

Če želite, lahko v trenutnem dokumentu urejate sloge in nato dokument shranite kot predlogo. To storite tako, da izberete Datoteka – Predloge – Shrani kot predlogo.

## Kategorija sloga

To so različne kategorije slogov oblikovanja.

Ime | Opis
--- | ---
Znakovni slogi | Uporabite znakovne sloge, da oblikujete posamezne znake ali cele besede oz. izraze. Če želite, lahko znakovne sloge gnezdite.
Slogi odstavka | Uporabite sloge odstavka za oblikovanje odstavkov, vključno z vrsto in velikostjo pisave. Slog odstavka, ki ste ga izbrali, lahko uporabite tudi v naslednjem odstavku.
Slogi okvira | Uporabite sloge okvirjev za oblikovanje besedilnih in grafičnih okvirjev.
Slogi strani | Uporabite sloge strani za organizacijo zgradbe dokumenta in za dodajanje številk strani. Lahko določite tudi slog strani, ki je uporabljen na prvi strani po prelomu strani.
Slogi seznama | Uporabite sloge seznama za oblikovanje oštevilčenih in označenih seznamov.
Slogi tabele | Uporabite sloge tabele za oblikovanje vrstic, stolpcev, naslovov, vsot za vrstice in stolpce in drugo v tabelah.

## Skupine slogov

Te slogovne skupine so prikazane v zloženem zavihku Slogi.

Ime | Pomen
--- | ---
Samodejno | Prikaže sloge, ki so ustrezni za trenutni kontekst.
Vsi slogi | Prikaže vse sloge kategorije aktivnega sloga.
Skriti slogi | Prikaže sloge, ki so skriti v zloženem zavihku Slogi.
Uporabljeni slogi | Prikaže sloge (izbrane kategorije), ki so uporabljeni v trenutnem dokumentu.
Slogi po meri | V kategoriji izbranega sloga prikaže vse uporabniško določene sloge.
Slogi besedila | Prikaže sloge oblikovanja za besedilo.
Struktura dokumenta | Prikaže sloge oblikovanja za strukturiranje dokumentov.
Slogi seznama | Prikaže sloge oblikovanja za oštevilčene in označene sezname.
Slogi kazala | Prikaže sloge oblikovanja za kazala.
Posebni slogi | Prikaže sloge oblikovanja za glave, noge, sprotne in končne opombe, tabele ter napise.
Slogi HTML | Prikaže seznam slogov za dokumente HTML.
Pogojni slogi | Prikaže uporabniško določene pogojne sloge.
Hierarhičen | Prikaže sloge iz izbrane kategorije na hierarhičnem seznamu. Za prikaz slogov v podravni kliknite znak plus (+) zraven imena podravni.

Podprite nas!