Vsebina

# Vstavljanje hiperpovezav z uporabo Krmarja

S Krmarjem lahko v dokument vstavite navzkrižen sklic kot hiperpovezavo. Lahko se celo navzkrižno sklicujete na elemente iz drugih LibreOffice dokumentov. Če kliknete hiperpovezavo, ko je dokument odprt v LibreOffice, vas ta pripelje do elementa z navzkrižnim sklicem.

1. Odprite dokumente, ki vsebujejo elemente, na katere se želite navzkrižno sklicevati. Primer: Dokument A bo prejel hiperpovezavo na dokument B.

2. Odprite Krmarja iz menija Pogled, vrstice Standardno ali stranske vrstice, lahko pa tudi pritisnete tipko F5.

3. Iz seznama na dnu Krmarja izberite dokument, ki vsebuje element, na katerega se želite navzkrižno sklicevati. Krmar prikaže predmete navzkrižno sklicanega dokumenta.

4. Na seznamu Krmarja kliknite znak plus zraven elementa, ki ga želite vstaviti kot hiperpovezavo.

5. Povlecite element do tam, kamor želite v dokument vstaviti hiperpovezavo.

6. Ko spustite predmet na želeni položaj, se pojavi kontekstni meni, kar vam omogoča izbrati dejanje za povlečeni predmet Krmarja. Če je na voljo, izberite Hiperpovezava.

Ime elementa se vstavi v dokument kot podčrtana hiperpovezava. Če je element naslov, se kot hiperpovezava vstavi besedilo naslova.

Podobne teme

Krmar za pregled dokumenta

Razporejanje naslovov v Krmarju

Podprite nas!