Vsebina

# Združljivost

Določa nastavitve združljivosti za dokumente z besedilom. Te možnosti pomagajo pri podrobni nastavitvi LibreOffice za uvažanje dokumentov programa Microsoft Word.

Za dostop do tega ukaza ...

Odprite dokument z besedilom, izberite LibreOffice – Nastavitve Orodja – Možnosti – LibreOffice Writer – Združljivost.

Nekatere nastavitve, ki so tukaj določene, veljajo le za trenutno odprti dokument in jih je potrebno določiti ločeno za vsak dokument.

### Dodaj razmike med odstavke in tabele

V programu LibreOffice Writer je razmik odstavkov določen drugače kot v dokumentih programa Microsoft Word. Če ste določili razmik med dvema odstavkoma ali tabelama, potem bo ta razmik dodan tudi v ustrezne dokumente programa Microsoft Word.

Določa, ali naj med odstavke in tabele v dokumentih z besedilom LibreOffice Writer doda razmike, združljive z Microsoft Wordom.

### Na vrh prve strani in prelomov strani dodaj razmik odstavkov in tabel

Določa, ali bo razmik odstavka na vrhu strani veljal tudi na začetku strani ali stolpca, če je odstavek postavljen na prvo stran dokumenta. Enako velja za prelom strani.

Če uvozite dokument programa Microsoft Word, so razmiki samodejno dodani med pretvorbo.

### Uporabi oblikovanje tabulatorskih mest OpenOffice.org 1.1

Določa, kako poravnati besedilo na tabulatorskih mestih preko desnega robu, kako upravljati z decimalnimi tabulatorskimi mesti in kako upravljati s tabulatorskimi mesti blizu preloma vrstice. Če to polje ni potrjeno, so tabulatorska mesta urejena enako kot v drugih pisarniških paketih.

V dokumentih z besedilom, ki so ustvarjeni s sodobno različico modula Writer, je privzeto novo upravljanje s tabulatorskimi mesti. V dokumentih, ustvarjenih z modulom Writer pred različico StarOffice 8 or OpenOffice.org 2.0, je uporabljen prejšnji način upravljanja s tabulatorskimi mesti.

### Ne dodajaj vodilnega (dodatnega) prostora med vrstice besedila

Določa, da dodatni vodilni (dodatni) prostor med vrstice besedila ni dodan, tudi če uporabljena pisava to lastnost vsebuje.

V dokumentih z besedilom, ustvarjenih s sodobno različico modula Writer, je dodatni vodilni prostor uporabljen kot privzeta vrednost. V dokumentih, ustvarjenih z modulom Writer pred različico StarOffice 8 ali OpenOffice.org 2.0, dodatni vodilni prostor ni uporabljen.

### Uporabi razmik med vrsticami OpenOffice.org 1.1

Če je možnost izključena, bo za oblikovanje besedilnih vrstic s proporcionalnim razmikom med vrsticami uporabljen nov način. Če je možnost vključena, potem bo uporabljen prejšnji način oblikovanja besedilnih vrstic s proporcionalnim razmikom med vrsticami.

V dokumentih z besedilom, ustvarjenih s sodobno različico modula Writer ali Microsoft Word, je v rabi nov postopek. V dokumentih z besedilom, ustvarjenih z modulom Writer pred različico StarOffice 8 ali OpenOffice.org 2.0, pa je uporabljen prejšnji način.

### Razmik odstavkov in tabel dodaj na dno celic tabele

Določa, da je spodnji razmik dodan odstavku, tudi če je to zadnji odstavek v celici tabele.

Če je možnost izključena, bodo celice tabele urejene kot v modulu Writer pred različico StarOffice 8 ali OpenOffice.org 2.0. Če je možnost vključena, bo uporabljena nadomestna metoda oblikovanja celic v tabeli. Možnost je privzeto vključena za nove dokumente, ustvarjene z LibreOffice, in za dokumente, uvožene iz vrste datotek programa Microsoft Word.

### Uporabi postavitev predmetov OpenOffice.org 1.1

Določa, kako izračunati položaj plavajočega predmeta, ki je sidran na znak ali odstavek z upoštevanje zgornjega in spodnjega razmika odstavka.

Če je možnost vključena, so plavajoči predmeti umeščeni kot v programu Writer pred različico StarOffice 8 ali OpenOffice.org 2.0. Če je možnost izključena, so plavajoči predmeti umeščeni na nadomestni način, ki je podoben tistemu, ki ga uporablja Microsoft Word.

Možnost bo za nove dokumente izključena. Možnost je vključena za dokumente modula Writer, ustvarjene z različico pred OpenOffice.org 2.0.

### Uporabi ovijanje besedila okoli predmetov OpenOffice.org 1.1

V Microsoft Word in v sodobnih različicah programa Writer se vsebina glave in noge ter vsebina sprotne in končne opombe ne ovijata okoli plavajočih predmetov zaslona. To vedenje zrcali ravnanje s temi predmeti v programu Microsoft Word. Če želite omogočiti ovijanje vsebine telesa besedila okoli plavajočega predmeta zaslona v glavah/nogah ali sprotnih/končnih opombah, vključite to možnost.

Če je možnost izključena, kar je privzeta nastavitev, bo uporabljen novi način ovijanja besedila.

### Pri postavljanju predmetov upoštevaj slog ovijanja

Določa, kako naj deluje zapleteni postopek umeščanja plavajočih predmetov, ki so sidrani na znak ali odstavek. V modulu Writer je bil pred različico StarOffice 8 ali OpenOffice.org 2.0 v rabi ponavljalni postopek, medtem ko je v novejših različicah v rabi enostaven postopek, podoben sorodnemu postopku programa Microsoft Word.

Če je možnost izključena, je uporabljen stari ponavljalni proces LibreOffice za določanje položaja predmeta. Če je možnost vključena, je uporabljen enostavnejši proces za zagotavljanje združljivosti z dokumenti programa Microsoft Word.

### Enakomerno poravnaj vrstice z ročnimi prelomi v obojestransko poravnanih odstavkih

Če je potrjeno, Writer poveča razmik med besedami v vrsticah, ki se v obojestransko poravnanih odstavkih zaključujejo s kombinacijo tipk dvigalka+vnašalka. Če polje ni potrjeno, se razmik med besedami ne bo povečal zaradi poravnanosti vrstic.

Ta nastavitev je v besedilnih dokumentih .odt privzeto vključena in bo shranjena in naložena le z dokumenti v tem zapisu dokumenta. S starimi besedilnimi dokumenti .sxw nastavitve ni mogoče shraniti, zato je zanje izključena.

### Zaščiti obrazec (nič več ne ščiti celega dokumenta; namesto tega vstavite odsek, zaščiten pred pisanjem)

Ob uvažanju obrazcev iz dokumentov programa Microsoft Word je vsebina dokumenta izven kontrolnikov obrazca zaklenjena in jo lahko uvozite le za branje. Ta nastavitev omogoča, da urejate dokument z zaobjemanjem kontrolnikov obrazca v zaščitene odseke.

### Končni presledki, združljivi z MS Word

Zagotovite, da so končni presledki in njihovo poudarjanje skladno s programom Microsoft Word. Ta možnost je privzeto omogočena za uvožene vrste datotek Microsoft Word (.doc, .docx, .rtf). Pri datotekah ODF je možnost privzeto onemogočena.

### Dopusti bele črte v ozadju strani dokumentov PDF

Uporabi zaporedje barv sidranja iz LibreOffice 4.3 in dopusti bele črte na ozadju strani PDF v dokumentih, pretvorjenih iz opuščenih dokumentov.

### Skrij odstavke polj za spajanje dokumentov s prazno vrednostjo ob izdelavi spojenih dokumentov

Če je ta nastavitev dejavna, so polja zbirke podatkov, ki se širijo v prazne vrednosti, obravnavana kot skrita polja odstavka. Možnost je privzeto omogočena in je samodejno uveljavljena na dokumente, ki niso ODF (kar zagotavlja združljivost z drugimi pisarniškimi paketi). Za obstoječe dokumente ODT ostaja možnost onemogočena, če nastavitev ni bila poprej prilagojena, kar ohrani postavitev zastarelih dokumentov.

### Upodobi nedeljive presledke za standardno širino presledka (namesto fiksne velikosti)

Če je ta možnost omogočena (velja tako za stare kot nove dokumente), znak za neprelomni presledek ne bo več striktno fiksirane širine. Če je onemogočeno, ima znak NBSP vedno širino standardnega presledka (U+0020) v dani vrstici. Ta sprememba je opazna le, če je odstavek obojestransko poravnan.

Poleg tega se ob prikazu nenatisljivih znakov zdaj pojavi znak tilde (~) ali simbol za stopinje (º) na mestu neprelomnega presledka (NBSP), saj samo sivo polje pogosto ni dobro vidno.

### Ne dodajaj dodatnega presledka po številki v sprotnih/končnih opombah z visečo prvo vrstico

Ta možnost odstrani dodatne presledke med številko sprotne opombe in njenim besedilom, ko ima besedilo viseči zamik, kot je to v datotekah vrste Microsoft Word.

### Tabulatorska mesta določi glede na zamik odstavka

Ta nastavitev naredi vse položaje tabulatorjev odstavka relativne glede na levi rob strani, ne glede na zamik odstavka.

### Dovoli raztezanje tabulatorskih mest prek desnega roba

Če je ta možnost omogočena, lahko tabulatorska mesta odstavka raztegnete čez desni robi. Če je onemogočena, so tabulatorska mesta po desnem robu prezrta.

### Ne zrcali risanih predmetov, zasidranih v odstavkih s smerjo pisanja od desne proti levi

Writer samodejno zrcali risane predmete, zasidrane v odstavkih z desne proti levi (RTL), medtem ko Microsoft Word ne. Če je ta možnost omogočena (namenjena je datotekam DOCX), Writer ne bo samodejno zrcalil položaja risanih predmetov zgolj zato, ker so sidrani v besedilnem načinu RTL.

### Izpiši končne opombe na koncu dokumenta na sami strani, ne na ločeni strani

Writer privzeto postavi končne opombe na eno ali več ločenih strani končnih opomb, medtem ko jih Microsoft Word umesti v besedilo na koncu dokumenta, neposredno glavnem besedilu. Ta nastavitev ustvari posvečeni odsek na ravni postavitve in postavi končne opombe v ta odsek, kar jih dejansko postavi v besedilo.

### Za mrežo besedila in azijsko besedilo uporabi metriko pisav, združljivo z MS Wordom

Kadar Microsoft Word uporablja pisavo CJK za postavitev besedila, uveljavi dodatni multiplikator na višino vrstic. To vedenje je odvisno zgolj od same datoteke pisave - ni pomembno, ali je pisava nastavljena kot azijska ali če besedilo vsebuje znake CJK. Edini odločujoči faktor je, ali se pisava sama identificira kot pisava CJK.

Če pisava poroča o prekrivanju s katero od naslednjih kodnih strani, se uveljavi množilnik višine vrstice:

- CP932 (JIS/Japonska)

- CP936 (poenostavljena kitajščina)

- CP949 (kodiranje korejskega Wansunga)

- CP950 (tradicionalna kitajščina)

Writer je doslej spoštoval izvorno metriko pisav pri postavitvi datotek DOC/DOCX. Ta sprememba določa, da Writer poskuša posnemati vedenje programa Microsoft Word, kar je določeno z združljivostno zastavico.

### Višina znakov za presledek naj ne vpliva na višino vrstic

Odstranite vrednost višine znaka presledka in tabulatorja iz izračuna višine vrstice. Ta nastavitev je privzeto omogočena v vrstah datotek dokumentov Microsoft Word.

### Podčrtaj končne presledke, združljive z MS Word

Združljivostna možnost Podčrtaj končne presledke v datotekah Microsoft Word. Poprej se je funkcija vedla, kot da je ta možnost ves čas omogočena, medtem ko je v programu Word privzeto onemogočena.

### Prilagodi presledke na polovično širino ideografskih presledkov na podlagi pravil, združljivih z MS Word

Če je omogočeno, Writer prilagodi širino določenih navadnih znakov za presledek na polovično širino prostora za znake CJK. Ta prilagoditev se uveljavi le za začetne in končne presledke, več zaporednih presledkov ter presledke med znaki CJK.

Ta zastavica je samodejno omogočena ob uvažanju datotek DOCX z omogočeno možnostjo w:balanceSingleByteDoubleByteWidth in tudi ob uvažanju datotek DOC z ne nastavljeno zastavico fDntBlnSbDbWid.

### Prilagodi višine vrstic višini mreže v tabeli

Za dokumente z besedilom CJK, ki uporabljajo mrežo besedila CJK je število vrstic na stran in število znakov na vrstico določenih s slogom strani. Prilagajanje števila vrstic na stran tipično vpliva tudi na tabele. Ta združljivostna možnost onemogoči takšno vedenje, kar zagotavlja, da tabele ostanejo neprizadete z nastavitvijo črt mreže na stran. Ta možnost je uvedena, da se ujema s podobno funkcionalnostjo Microsoft Worda, kar omogoča, da so ti dokumentu točno izrisani.

### Prezri smeri odstavka pri poravnavi oznak seznama

Writer zdaj uveljavi smer oznak seznama, kar zagotavlja, da je začetek in končna poravnava oznak ujema z začetkom in koncem poravnave odstavka. Če je ta možnost omogočena, Writer prezre smer odstavka pri oznakah seznama in vedno uporabi poravnavo od leve proti desni.

Da bi ohranili postavitev obstoječih dokumentov, je ta zastavica samodejno omogočena, ko nalagate dokumente ODF, ustvarjene s starejšimi različicami LibreOffice.

## Uporabi kot privzeto

Kliknite, če želite uporabiti trenutne nastavitve na tem zavihku strani kot privzete nastavitve za prihodnja opravila v LibreOffice.

Tovarniško privzete nastavitve so nastavljene, kot sledi. Vključene so naslednje možnosti, medtem ko so vse ostale izključene:

1. Dodaj razmike med odstavke in tabele

2. Na vrh prve strani in prelomov strani dodaj razmik odstavkov in tabel

3. Razmik odstavkov in tabel dodaj na dno celic tabele

4. Enakomerno poravnaj vrstice z ročnimi prelomi v obojestransko poravnanih odstavkih

5. Skrijte odstavke polj za spajanje dokumentov s prazno vrednostjo ob izdelavi spojenih dokumentov.

6. Tabulatorska mesta določi glede na zamik odstavka

Podprite nas!